କଟକ, ଡିସେମ୍ବର ୨ (ଲୋକାଲ ୱାୟର) ଗତ ମାସ ୨୩ ତାରିଖରୁ ଆରମ୍ଭ ହୋଇଥିବା ଐତିହାସିକ ବାଲିଯାତ୍ରା ରବିବାର ଦିନ ଶେଷ ହେଉଥିବାରୁ କଟକରେ ବ୍ୟାପକ ଜନ ସମାଗମ ହେବା ସମ୍ଭାବନା ସୃଷ୍ଟି ହୋଇଛି।
ଶନିବାର ସଂଧ୍ୟାରେ କଟକର ସବୁ ରାସ୍ତାରେ ଲୋକମାନେ ବାଲିଯାତ୍ରା ପଡିଆ ଦିଗରେ ମୁହାଁଇ ଥିଲେ ଫଳରେ ସବୁ ରାସ୍ତାରେ ନାହିଁନଥିବା ଟ୍ରାଫିକ ଜାମ ପରିସ୍ଥିତି ସୃଷ୍ଟି ହୋଇଥିଲା ।
ବାଦାମବାଡିରୁ ଏହି ଭିଡ ଆରମ୍ଭ ହୋଇଥିଲା। ବାଦାମବାଡିରୁ ବାଲିଯାତ୍ରା ପଡିଆରେ ପହଂଚିବାକୁ ଲୋକମାନଙ୍କୁ ପ୍ରାୟ ଦେଢ ଘଂଟା ସମୟ ଲାଗୁଥିଲା ।
ବାଲିଯାତ୍ରା ପାଇଁ କଟକରେ ୩ ହଜାରରୁ ଅଧିକ ଅଟୋ ରିକ୍ସା ଚଳାଚଳ କରୁଥିଲା । କଟକ ସହରରେ ଟ୍ରାଫିକ ପୋଲିସ ପକ୍ଷରୁ ବିଭିନ୍ନ ରାସ୍ତାରେ ଟ୍ରାଫିକ କଟକଣା ଜାରୀ କରାଯାଇଥିଲା ବେଳେ ତଥାପି ଗୁରୁତ୍ୱପୂର୍ଣ୍ଣ ରାସ୍ତା ମାନଙ୍କରେ ଟ୍ରାଫିକ ଜାମ ପରିଲକ୍ଷିତ ହୋଇଥିଲା ।
ଭିଡ ପାଇଁ କଟକ ଏସସିବି ମେଡିକାଲ କଲେଜ ଓ ହସ୍ପିଟାଲକୁ ରୋଗୀ ନେଇ ଆସୁଥିବା ଆମ୍ବୁଲାନ୍ସ ଗୁଡିକ ମଧ୍ୟ ଭିଡରେ ଫସିଥିବା ଦେଖିବାକୁ ମିଳିଥିଲା ।
ବାଲିଯାତ୍ରାରେ ଭିଡ ସାଙ୍ଗକୁ ଏଠାରେ ବେଆଇନ ପାର୍କିଂ ଯୋଗୁ ଯାତ୍ରା ପଡିଆରେ ସମସ୍ୟା ବୃଦ୍ଧି ପାଇଥିଲା ।
ବାଲିଯାତ୍ରା ପଡିଆ ସମ୍ମୁଖ ରିଙ୍ଗରୋଡ ହେଉ କି ପଡିଆ ଭିତରେ ରାସ୍ତାରେ ବେଆଇନ ଭାବେ ଗାଡି ପାର୍କିଂ କରି ବାଲିଯାତ୍ରା ବୁଲିଯାଉଥିବା ଦର୍ଶକ ଫେରିଲା ବେଳକୁ ସେମାନଙ୍କ ଗାଡିକୁ କମିଶନରେଟ ପୋଲିସ କ୍ରେନ ମାଧ୍ୟମରେ ଭିଡି ନେଉଥିବା ପରିଲକ୍ଷିତ ହେଉଥିଲା।
ଗାଡି ମାଲିକ ୫୦୦ଟଙ୍କା ପର୍ଯ୍ୟନ୍ତ ଜରିମାନା ଗଣି ସେମାନଙ୍କ ଗାଡି ମୁକୁଳାଉଥିଲେ।
ବିଗତ ୮ଦିନ ମଧ୍ୟରେ କମିଶନରେଟ ପୋଲିସ ଏ ବାବଦରେ ପ୍ରାୟ ଏକ ଲକ୍ଷରୁ ଅଧିକ ଟଙ୍କା ଜରିମାନା ଆଦାୟ କରିସାରିଥିବା କଟକ ଟ୍ରାଫିକ ଏସିପି ପ୍ରଦୀପ କୁମାର ଦଳେଇ ଲୋକାଲ ୱାୟାରକୁ କହିଛନ୍ତି।
ସ୍ୱେଛାସେବୀ ସଂଗଠନ ଗୁଡିକର ନେତୃତ୍ୱରେ ଅନାଥ ପିଲାଙ୍କୁ ବାଲିଯାତ୍ରାରେ ବୁଲାଇ ବିଭିନ୍ନ ଦୋଳି, ଚକ୍ରିରେ ବୁଲାଇ ବିଭିନ୍ନ ଖେଳ ଯଥା ମ୍ୟାଜିକ ସୋ, ସାଇନ୍ସ ଫିକସନ୍ ଦେଖାଇବା ସହିତ ରାତ୍ରୀ ଭୋଜନର ବ୍ୟବସ୍ଥା କରାଯାଉଥିବା ଦେଖିବାକୁ ମିଳିଥିଲା।
ବାଲିଯାତ୍ରାକୁ ବିଭିନ୍ନ ରାଜ୍ୟ ଯଥା ଆନ୍ଧ୍ର, ତେଲେଙ୍ଗାନା, ବିହାର, ପଶ୍ଚିମବଙ୍ଗରୁ ଆସିଥିବା ଫୁଲ,କପ ପ୍ଲେଟ ବିକାଳି ମାନେ ପିଳାଛୁଆ ଧରି ତଳ ବାଲିଯାତ୍ରା ପଡିଆରେ ଖୋଲା ଆକାଶ ତଳେ ଦୟନୀୟ ଭାବେ ଜୀବନଯାପନ କରୁଥିବା ମଧ୍ୟ ପରିଲକ୍ଷିତ ହୋଇଥିଲା।
ବାଉଁଶ ପାତିଆ କାରିଗରୀ କଟକ ବାଲିଯାତ୍ରାର ଏକ ପ୍ରମୁଖ ଆକର୍ଷଣ ପାଲଟିଛି । ଢେଙ୍କାନାଳ, କେନ୍ଦୁଝର, ଖୋର୍ଦ୍ଧା ଆଦି ଜିଲ୍ଲାରୁ ଆସିଥିବା ଏକାଧିକ ଷ୍ଟଲରେ ବାଉଁଶ ପାତିଆରେ ନିର୍ମିତ ଚୁଡି ଓ ହେୟାର କ୍ଲିପ ବେଶ୍ ଆକର୍ଷଣୀୟ ହୋଇଥିବା ବେଳେ ଏହା ଯୁବତୀ ମାନଙ୍କ ପସନ୍ଦ ପାଲଟିଛି ।
ଚୁଡି ହଳ ଓ ହେୟାର କ୍ଲିପ ମୂଲ୍ୟ ୧୦ ଟଙ୍କା ରହିଛି । ବାଲିଯାତ୍ରା ପଡିଆରେ ମତ୍ସ୍ୟ ବିଭାଗ ଷ୍ଟଲକୁ ପ୍ରଥମ କରି ଆସିଛି ହାଇଜେନିକ ଶୁଖୁଆ ।
ସି ଫୁଡ ପ୍ରୋସେସିଂ କଂପାନୀ ପକ୍ଷରୁ ଏହି ଶୁଖୁଆ ପ୍ୟାକେଜିଂ ହୋଇ ବିକ୍ରି କରାଯାଉଛି।
ଇଲିସି, ଖଅଙ୍ଗା, ପଟୁଆ ଓ ଚିଙ୍ଗୁଡି ଆଦି ଶୁଖୁଆ ବିକ୍ରି ହେଉଛି । ଅବଶ୍ୟ ଦର ଟିକେ ଉଚ୍ଚା ରହିଛି । କଟକ ବାଲିଯାତ୍ରା ଏଥର ତିନି ଦିନ ବୃଦ୍ଧି ପାଇଥିବା କାରଣରୁ ବହୁ ଷ୍ଟଲରୁ ସାମଗ୍ରୀ ଶେଷ ହୋଇଯାଇଥିଲା।
ବ୍ୟବସାୟୀମାନେ ସାତ ଦିନ ଲାଗି ପ୍ରସ୍ତୁତ ହୋଇ ଆସିଥିବା ବେଳେ ଏଥର ୧୦ ଦିନ ଆୟୋଜନ ନିଷ୍ପତ୍ତି ହୋଇଥିଲା ।
ବିଶେଷକରି ଓରମାସର ପଲିଶ୍ରୀ ମେଳାରେ ବାହାର ରାଜ୍ୟରୁ ଆସିଥିବା ଷ୍ଟଲ ଗୁଡିକରେ ସାମଗ୍ରୀ ଶେଷ ହୋଇଯାଇଥିଲା ବେଳେ ବହୁ ଷ୍ଟଲରୁ ୮୦ ଭାଗ ସାମଗ୍ରୀ ସରିଯାଇଥିଲା ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
